# OPIS PREDMETU ZÁKAZKY

**„Vybavenie FNsPBB pre zabezpečenie prevencie, diagnostiky a liečby pacientov podozrivých alebo chorých s diagnózou COVID-19“**

Predmetom zákazky sú: **: Digitálne mobilné pojazdné RTG prístroje III v počte 5 ks vrátane súvisiacich služieb** (4 ks sú určené pre dospelých pacientov a 1 ks je určený pre novorodencov).

Súčasťou predmetu zákazky sú súvisiace služby:

* dodávka zariadenia na určené miesto,
* inštalácia,
* funkčná skúška,
* protokolárne prevzatie a odovzdanie predmetu zákazky,
* odovzdanie dokumentácie,
* zaškolenie obsluhy,
* plná autorizovaná servisná podpora po dobu minimálne 24 mesiacov vrátane povinných preventívnych prehliadok a technických kontrol, ktoré sú stanovené právnymi predpismi a výrobcom na ponúkané zariadenie

Dodávateľ je povinný zabezpečiť zaškolenie obsluhy, protokol o prevzatí a odovzdaní zariadenia do trvalej prevádzky vrátane preberacej skúšky zdroja ionizujúceho žiarenia, skúšky zariadenia na lekárske ožiarenie v zmysle zákona č.87/2018 Z.z., prvotnej skúšky elektrickej revízie v zmysle platných predpisov, sprievodnej a technickej dokumentácie, ktorá sa k nemu vzťahuje a ktorá je potrebná na jej užívanie a na výkon vlastníckeho práva, v rozsahu zodpovedajúcom charakteru a bezpečnostno-technickým požiadavkám k používaniu zariadení.

Prístrojová technika musí byť *NOVÁ, NEPOUŽÍVANÁ, NEREPASOVANÁ s MINIMÁLNYMI TECHNICKO-MEDICÍNSKYMI a FUNKČNÝMI PARAMETRAMI* uvedenými verejným obstarávateľom.

Požadujeme dodanie prístrojovej techniky, ktorá je schválená na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN, všeobecne záväzným právnym predpisom a ktorá má pridelený platný ŠUKL kód.

Ponúkané zariadenie predmetu zákazky musí spĺňať zadefinovanú technickú špecifikáciu. Verejný obstarávateľ umožňuje, ak by v špecifikácii predmetu zákazky, súhrn niektorých z uvedených parametrov alebo rozpätie parametrov identifikoval výrobok konkrétneho výrobcu, možnosť predložiť v ponuke ekvivalent pod podmienkou, že také zariadenie bude spĺňať požiadavky na úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je zariadenie určené. Dôkazné bremeno identifikácie výrobku konkrétneho výrobcu a splnenie úžitkovej, prevádzkovej a funkčnej charakteristiky je na strane záujemcu..

Verejný obstarávateľ privíta, ak záujemca uvedie aj parametre, ktoré sa v špecifikácii nenachádzajú a môžu mať podstatný vplyv na kvalitu, prevádzkové náklady a životnosť obstarávaného predmetu zákazky.

Záujemca garantuje funkčnosť predmetu zákazky tým, že dodá a necení všetky komponenty, ktoré sú súčasťou zariadenia vrátane tých, ktoré nie sú špecifikované v opise predmetu zákazky a ktoré priamo či nepriamo súvisia s funkčnosťou prístrojovej techniky.

Verejný obstarávateľ si vyhradzuje právo na odskúšanie ponúkanej prístrojovej techniky za účelom overenia požadovanej technickej a funkčnej špecifikácie.

Cenovú ponuku bude tvoriť cena za všetky činnosti súvisiace s dodaním, inštaláciou, servisom prístrojovej techniky a to v rozsahu, ktorý zodpovedá plnej funkčnosti prístrojovej techniky.

|  |  |  |
| --- | --- | --- |
| **Digitálne mobilné pojazdné RTG prístroje III v počte 5 ks vrátane súvisiacich služieb** | **4 ks sú určené pre dospelých pacientov –JIS a lôžkové oddelenia** **a 1 ks je určený pre neonatologických pacientov** | **Požadujeme uviesť, či požiadavku spĺňa áno/nie resp. uviesť konkrétny parameter** |
| Typ zariadenia  |  |  |
| Výrobca |  |  |
| Prístrojová technika musí byť nová, nepoužívaná, nerepasovaná | áno |  |
| Mobilný | áno |  |
| Typ detektora | CsI |  |
| Počet detektorov | minimálne 1 |  |
| Pripojenie detektora  | bezdrôtové pripojenie  |  |
| Digitálne detektory pripojené pomocou bezdrôtovej technológie - nie štandardnej Wi-Fi technológie | áno |  |
| Automatické nabíjanie akumulátora detektoru a nabíjačka s min. 2 akumulátormi pre detektor ku každému prístroju t.j. 5ks nabíjačiek | áno |  |
| Rozmer aktívnej plochy detektora (výška x šírka) - dospelí pacienti pre 4 ks | minimálne 32 x do 42 cm |  |
| Rozmer aktívnej plochy detektora (výška x šírka) - neonatologickí pacienti- 1 ks | minimálne 22 x 28 cm |  |
| Priestorové rozlíšenie DDR pri vysokom kontraste je | ≥ 2,5 lp/mm |  |
| Rozlíšenie – rozsah šedi | minimálne 14 bit |  |
| Čas cyklu – možnosť snímkovať ďalšiu expozíciu | maximálne 15 sekúnd  |  |
| Čas zobrazenia snímky po expozícii | maximálne 15 sekúnd  |  |
| Diaľkové ovládanie expozície alebo predlžovacia šnúra na ovládanie expozície | áno |  |
| Výstupný výkon generátora | minimálne 40 kW- pre 4 ks dospelí pacientiminimálne 30 kW -1 ks pre neonatologických pacientov |  |
| Rozsah kV pri 1 kV krokoch | minimálne od 40 kV do 120 kV |  |
| Rozsah nastavenia mAs | minimálne od 0,5 mAs do 300 mAs |  |
| Veľkosť malého ohniska | maximálne 0,8 mm v prípade jednoohniskového RTG žiariča maximálna veľkosť ohniska 0,8 mm |  |
| Veľkosť veľkého ohniska | maximálne 1,3 mm v prípade jednoohniskového RTG žiariča maximálna veľkosť ohniska 0,8 mm |  |
| Tepelná kapacita anódy | minimálne 100 KHU |  |
| Dávkový parameter so zápisom k aktívnemu obrazu s automatickým prenosom do PACS-u | áno |  |
| Zabudované laserové zameriavanie alebo kolimačné svetlo | áno |  |
| Rotácia teleskopického ramena okolo vlastnej osi | áno |  |
| Motorický pohon prístroja na batériu  | áno |  |
| Držiak flatpanelu s antirozptylovou mriežkou minimálne 40 lm/cm alebo SW riešením na odstránenie sekundárneho žiarenia (SW riešenie sa týka iba prístroja určeného pre neonatologických pacientov) | áno |  |
| DAP meter | áno |  |
| Technická špecifikácia akvizičnej stanice pre RTG prístroje | Podmienka |  |
| Akvizičná stanica integrovaná v mobilnom digitálnom prístroji | áno |  |
| Operačný systém | Windows alebo Linux alebo ekvivalent |  |
| Zabudované CD/DVD alebo USB rozhranie | áno |  |
| Hard disk | minimálne 150 GB |  |
| Pamäť RAM | min. 4 GB alebo v prípade operačného systému Linux min. 2 GB  |  |
| Minimálne DICOM verzia 3 alebo novšia, Dicom Worklist, Dicom Send, Dicom MPPS, Dicom Storage Commitment, DICOM zasielanie snímok na PACS | áno |  |
| Užívateľské rozhranie alebo manuál v slovenskom jazyku | áno |  |
| Plná autorizovaná servisná podpora  | Podmienkamin. 24 mesiacov |  |
| Vykonávanie plnej servisnej podpory autorizovaným technikom | áno |  |
| Doba odozvy od nahlásenia poruchy | max do 12 hodín od písomného nahlásenia poruchy v rámci pracovných dní |  |
| Nástup servisného technika na opravu na mieste | max do 24 hodín od písomného nahlásenia poruchy v rámci pracovných dní |  |
| Doba na odstránenie poruchy bez použitia náhradných dielov | max do 24 hodín od nástupu servisného technika na opravu |  |
| Doba na odstránenie poruchy s použitím originálnych náhradných dielov | max do 72 hodín od nástupu servisného technika na opravu |  |
| Softwarové aktualizácie predpísané výrobcom zariadenia  | áno/nie |  |
| Služba na diaľku – pripojenie k zariadeniu na diaľku, ak to prístrojová technika umožňuje | áno/nie |  |
| Vykonávanie pravidelných technických kontrol a preventívnych prehliadok | áno |  |
| Bezplatná bezpečnostnotechnická prehliadka a bezplatné odstránenie všetkých zistených vád a nedostatkov najviac 14 dní pred uplynutím plnej autorizovanej servisnej podpory | áno |  |
| V plnej servisnej podpore sú zahrnuté všetky práce (servisné hodiny) a dojazdy servisných technikov dodávateľa do miesta inštalácie zariadenia | áno |  |